Document ID: /roh_data/filtered/fineweb-2-filterrobots_roh.jsonl.gz/22242

Henri Duvoisin era oriund psicolog, cun 55 onns ha el però bandunà il job ed è daventà guida d’excursiuns a pe. Durant blers onns è el s’engaschà fermamain per la professiun dal las guidas d’excursiuns sin livel svizzer, ma era sco manader tecnic da l’uniun internaziunala da las guidas d’excursiuns.
Union of International Mountain Leader Associations UIMLA
Sin giavisch da differents pajais ma era pervi da ses grond engaschament, è Henri Duvoisin daventà dacurt president da l’uniun UIMLA. Quest'uniun ha 4'000 commembers or da 16 differents pajais.
Blera lavur per il president
Il nov president metta gronda paisa sin la scolaziun da las guidas d’excursiuns a pe, quels portian ina gronda responsabladad. Ed el vul era cuntanscher che tut las guidas dals differents pajais vegnian armonisads.
Plinavant prevesan pajais sco per exempel il Chile, il Canada, ils Stadis Unids, il Giapun ed era il Nepal d’entrar en l’uniun. Quai munta per il president da discurrer cun quels sur da las cundiziuns d'entrada – dimena blera lavur per il nov president.
RR actualitad 08:00